CONVOCATÒRIA DE MOBILITAT ERASMUS+ KA131 ESTUDIS CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/45137)
  + [Valencià](/va/acuerdo/45742)






Selector de idioma

Leer

* [Español](/es/acuerdo/45385)
* [Valencià](/va/acuerdo/45685)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT ERASMUS+ KA131 ESTUDIS CURS 2024-25[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT ERASMUS+ KA131 ESTUDIS CURS 2024-25

Data d'aprovació
:   29/11/2023

Data de publicació
:   30/11/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/45888)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/45155)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/45540)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT ERASMUS+ KA131 ESTUDIS CURS 2024-25&url=https://www.boua.ua.es/va/acuerdo/45051)

**Títol:** CONVOCATÒRIA DE MOBILITAT ERASMUS+ KA131 ESTUDIS CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 29 de novembre de 2023

CONVOCATÒRIA DE MOBILITAT ERASMUS+ KA131 ESTUDIS CURS 2024-25

1.    Objecte de la convocatòria

L'objecte d'aquesta convocatòria, en règim de concurrència competitiva, és assignar places (llistades en l'[annex 1](/Acuerdos/DescargarAnexoxId?idanexo=849439&idacuerdo=45801&idioma=es)) i atorgar ajuda econòmica per a la realització d'estudis en una universitat europea, a l'empara del programa de mobilitat internacional Erasmus+ KA131, durant el curs acadèmic 2024-25 a l'alumnat que en resulte beneficiari.

Per mitjà d'aquest programa, l'alumnat de la Universitat d'Alacant (UA) pot realitzar una part dels seus estudis en universitats europees amb les quals la UA ha subscrit acords d'intercanvi d'estudiants en el marc del programa Erasmus+ acció KA131. Aquest intercanvi es realitzarà amb els objectius de reconeixement acadèmic i d'aprofitament, així com d'adequació al seu perfil curricular.

El període d'estudi a l'estranger ha de formar part del programa d'estudis que segueix l'alumnat per a completar una titulació de qualsevol cicle.

2.    Requisits de les persones beneficiàries

Per a sol·licitar la participació en aquesta convocatòria i obtenir la condició de beneficiari, l'alumnat ha de complir els requisits següents:

2.1.  Requisit de matrícula

- Estar matriculat en la UA, en el moment de la sol·licitud, en una titulació de caràcter oficial de grau o màster oficial per a la qual hi haja oferta de places de mobilitat.

- Estar matriculat en la UA en la titulació per a la qual se li ha concedit la plaça de mobilitat en el curs 2024-25.

2.2. Requisit de crèdits

- En el moment de la sol·licitud:

a) Haver superat 60 crèdits dels estudis de grau des dels quals es fa la sol·licitud. Per a sol·licitants del primer termini, tenir-los superats fins a la convocatòria C1 del curs 2023-24, inclusivament. Per a sol·licitants del segon termini, fins a la convocatòria C4 del curs 2023-24, inclusivament.

b) L'alumnat de Màster es considera que compleix amb el requisit de crèdits superats.

- En el curs acadèmic de l'intercanvi s'ha d'estar matriculat d'un mínim de 24 crèdits en l'estada anual i de 12 crèdits en l'estada semestral, tal com s'especifica en el punt 11.1.

2.3. Requisit d'idiomes de la UA

- Tenir acreditat en la UA el nivell d'idioma requerit per la universitat de destí, especificat en el catàleg de places ([annex 1](/Acuerdos/DescargarAnexoxId?idanexo=849439&idacuerdo=45906&idioma=es)) d'aquesta convocatòria.

- La Normativa de la UA per a l'acreditació interna de competències lingüístiques en valencià i llengües estrangeres es pot trobar en la pàgina web del Servei de Llengües (Pla d'Acreditació Lingüística - <https://sl.ua.es/es/acreditacion/acreditacion-en-lenguas.html>).

Només podran ser considerats aquells documents obtinguts fins a la data en la qual finalitze el termini de presentació de sol·licituds.

- Quant a l'acreditació d'idiomes per superació d'assignatures, si la sol·licitud es realitza en el primer període de sol·licituds, únicament es podran admetre les superades fins a la convocatòria C1 del curs 2023-24, inclusivament; i si la sol·licitud es realitza en el segon període de sol·licituds, les superades fins a la convocatòria C4 del curs 2023-24, inclusivament.

2.4. Requisit lingüístic de la universitat de destí

Normalment, les universitats de destí requereixen documentació acreditativa del requisit lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acolliment es pot consultar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies poden trobar-se en la pàgina web de la convocatòria.

De manera general, l'alumnat seleccionat en universitats que requerisquen un certificat lingüístic concret haurà de remetre'l a la institució de destí.

Per això, ha de disposar d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consultar el termini en la web de la universitat de destí). Aquest termini pot variar en funció de la universitat i el semestre. En cas contrari, la universitat de destí podrà rebutjar la seua sol·licitud i, per tant, no podrà realitzar l'intercanvi.

2.5. Altres requisits

·         No haver obtingut plaça definitiva en un altre programa de mobilitat per al mateix semestre sol·licitat.

·         No haver superat el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

o   Grau en Fonaments de l'Arquitectura: dos períodes anuals en còmput total.

o   Per a la resta de titulacions: un període anual en còmput total en el mateix nivell d'estudis (grau o màster).

·         L'alumnat que té plaça definitiva en el primer període no podrà sol·licitar de nou la participació en el segon termini de sol·licituds.

·         No haver incomplit la normativa de qualsevol programa gestionat pel Servei de Relacions Internacionals.

3.    Nombre, duració i dotació de les beques

3.1. L'oferta de places (codi del grup de places, institució de destí, nombre de places disponibles i requisit d'idiomes), organitzades per centre i pla d'estudis, està llistada en l'[annex 1](/Acuerdos/DescargarAnexoxId?idanexo=849439&idacuerdo=45577&idioma=es). Les places poden estar compartides entre diferents plans d'estudis; en aquest cas, el mateix codi de places es troba repetit en el document.

L'oferta del segon període serà el resultat de l'oferta no coberta durant el primer període de sol·licitud, sempre que el termini d'inscripció en la universitat de destí siga posterior al 15 de novembre. Només serà possible gaudir-les durant el segon semestre del curs acadèmic 2024-25.

El llistat de places arreplegat en l'[annex 1](/Acuerdos/DescargarAnexoxId?idanexo=849439&idacuerdo=45292&idioma=es) podrà patir modificacions durant el procés de selecció si la universitat de destí decideix modificar l'acord interinstitucional amb la Universitat d'Alacant. Aquestes modificacions serien publicades en les resolucions corresponents.

3.2. Es reservarà un 3% del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places, s'acumularan a les places del torn general.

3.3. El període de mobilitat Erasmus+ KA131 Estudis serà d'un mínim de dos i d'un màxim de dotze mesos. Les places d'intercanvi es concediran per a estudiar durant el curs acadèmic 2024-25. El període lectiu pot ser un trimestre (un dels tres períodes lectius en els quals es divideix el curs acadèmic), un semestre (un dels dos períodes lectius quan el curs acadèmic està dividit així) o el curs acadèmic complet. El període i dates d'intercanvi dependran del calendari acadèmic de la universitat de destí.

3.4. L'alumnat seleccionat podrà obtenir una ajuda econòmica. Aquesta ajuda estarà constituïda per les aportacions dels fons de la Unió Europea a través del Servei Espanyol per a la Internacionalització de l'Educació (SEPIE), pertanyent al ministeri amb competències en matèria d'universitats, i de fons propis de la UA. La quantia total depèn de la consignació pressupostària d'aquests organismes.

3.5. Així mateix, l'alumnat sol·licitant en el primer període de sol·licitud podrà optar a les ajudes convocades per la Generalitat Valenciana per a complementar les beques per a l'activitat de mobilitat d'estudiants per estudis del Programa Erasmus+.

3.6. La dotació econòmica, en tot cas, serà la corresponent al temps d'estada real de l'alumnat  en la universitat de destí i per un màxim de:

·         6 mesos per a estades semestrals i

·         10 mesos per a estades anuals.

Només en casos d'ampliació d'estada degudament autoritzada, i sempre que siga viable pressupostàriament, podrà ampliar-se també la dotació econòmica de l'ajuda.

La persona beneficiària que done per finalitzada la seua estada abans de complir el període previst perdrà el dret a percebre la quantia total de l'ajuda. En tal cas, tindrà dret a la percepció de la part de l'ajuda proporcional al període efectivament gaudit en la universitat de destí, sempre que haja romàs un mínim de 2 mesos, i quedarà, si escau, obligada a reembossar la part de l'ajuda indegudament percebuda per minoració d'estada o incompliment dels requisits addicionals que hagueren imposat els organismes finançadors.

3.7. La persona beneficiària, a més, haurà de facilitar un compte bancari del qual haurà de ser titular, que serà on s'efectuarà l'ingrés de l'ajuda, si és el cas.

3.8. Addicionalment, el Banc Santander ofereix beques "Santander Erasmus" a l'alumnat de grau que té un bon expedient acadèmic, que es convoquen en aquesta resolució. A aquestes beques podrà optar l'alumnat sol·licitant del primer període de sol·licitud segons el procediment de sol·licitud indicat en el punt 4.2.6. i segons els criteris d'adjudicació definits en el punt 5.5.

Els tipus de beques "Santander Erasmus" i els seus imports s'indiquem a continuació:

- 1 beca de 1 .000 euros, adreçada exclusivament a l'alumnat que acredite legalment una discapacitat igual o superior al 33%. En cas de no haver-hi cap sol·licitud amb aquesta casuística, aquesta beca passarà a oferir-se a l'alumnat que haja rebut una beca general (socioeconòmica) del ministeri amb competències en matèria d'educació durant el curs 2023-2024.

- 1 beca de 1 .000 euros, adreçada exclusivament a l'alumnat que haja rebut una beca general (socioeconòmica) del ministeri amb competències en matèria d'educació durant el curs 2023-2024. Es prioritza l'estada anual enfront de la semestral.

- 30 beques de 500 euros cadascuna.

3.9. D'altra banda, la UA promou anualment acords amb diferents ajuntaments per a dotar a l'alumnat Erasmus+ d'ajudes addicionals. Aquestes es concedeixen en funció dels criteris que estableixen aquests organismes (expedient acadèmic, empadronament en el municipi, etc.). La concreció d'aquests acords i convocatòries es durà a terme en el curs acadèmic 2024-25 i dependrà de la consignació pressupostària d'aquests organismes, per la qual cosa el pagament estarà supeditat a la disponibilitat pressupostària.

4.    Termini i procediment de presentació de sol·licituds

4.1. Termini de presentació

S'obriran dos períodes de sol·licitud:

- El primer serà de l'1 de desembre de 2023 al 10 de gener del 2024.

- El segon termini serà del 5 al 18 de setembre de 2024.

El segon termini de sol·licitud tindrà com a oferta de places les vacants del primer termini de la convocatòria, sempre que el termini d'inscripció en la universitat de destí siga posterior al 15 de novembre de 2024. Només serà possible gaudir-les durant el segon semestre del curs acadèmic 2024-25.

4.2. Procediment de presentació

4.2.1. S'haurà d'emplenar el formulari de sol·licitud a través d'UACloud, aplicació Programes de Mobilitat, pestanya UMove, i seleccionar Les meues sol·licituds i "Nova sol·licitud".

S'hauran d'indicar per ordre de preferència els destins als quals s'opta. Es poden sol·licitar fins a un màxim de 20 destins.

Amb la finalitat de tenir més opcions, es recomana seleccionar destins de tres o més països diferents i evitar en la mesura del possible concentrar-se en un únic país. Per tal de conèixer l'adequació de l'expedient acadèmic de cada sol·licitant, és recomanable informar-se prèviament en les pàgines web de cada universitat sobre les condicions de la docència en els destins sol·licitats (idioma de docència, programes d'estudis, possible reconeixement acadèmic, dates de cada semestre, etc.). Així mateix, és recomanable informar-se sobre el nivell de vida o la possible limitació en la disponibilitat d'allotjament, etc.

Les universitats de destí seleccionades i l'ordre de prioritat no seran motiu d'al·legació ni podran ser modificats per l'alumnat durant el procés de selecció i adjudicació de places. Així mateix, no es permeten renúncies parcials (és a dir, no es podrà formalitzar la renúncia mantenint algun dels destins sol·licitats).

De la mateixa manera, els canvis en les places oferides per causes alienes a la UA no podran ser motiu d'al·legació.

4.2.2. Documentació acreditativa de coneixement d'idiomes

El Servei de Relacions Internacionals consultarà la formació lingüística acreditada en la UA per a comprovar el compliment del nivell d'idioma exigit per les universitats de destí seleccionades.

L'alumnat interessat en programes de mobilitat haurà de comprovar els assoliments obtinguts en matèria lingüística que apareixen en UACloud > Expedient acadèmic > Consultar > Expedients > Acreditació i capacitació docent en llengües i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües (Pla d'Acreditació Lingüística - <https://sl.ua.es/es/acreditacion/acreditacion-en-lenguas.html>).

4.2.3. Documentació necessària per a obtenir la puntuació del centre

Conforme estableix l'art. 28.2 de la Llei 39/2015, no cal aportar documents que ja obren en poder de la UA. No obstant això, sí que és necessari indicar l'existència d'aquests i, en concret, en quin moment i davant quina Secretaria/Servei/Oficina va presentar els citats documents, a través d'UACloud > eAdministració > Instància Genèrica.

L'alumnat de l'Escola Politècnica Superior ha d'aportar la següent documentació addicional sol·licitada pel coordinador del centre: mèrits relacionats amb mobilitat internacional no ponderats en altres camps, com ara haver participat en un taller internacional, haver fet pràctiques a l'estranger o qüestions similars. Ha de ser presentada a l'Oficina de Mobilitat de l'EPS durant el període de presentació de sol·licituds ([kmpmtaaeu@noe.yq.en](mailto:gwvbgjdjw@wlh.uv.ir)).

L'alumnat de la Facultat de Ciències haurà d'aportar els mèrits relacionats amb la internacionalització, com ara la participació en tallers internacionals, haver fet pràctiques a l'estranger o haver cursat assignatures amb docència en anglès, mitjançant una instància genèrica dirigida a l'Oficina de Pràctiques en Empresa, Mobilitat i Inserció Laboral, OPEMIL, de Ciències a través d'UACloud > eAdministració > Instància Genèrica.

L'alumnat de les Facultats de Ciències Econòmiques i Empresarials, Educació, Dret i Filosofia i Lletres no haurà de presentar documentació addicional, ja que aquests centres disposen de la informació corresponent.

L'alumnat de la Facultat de Ciències de la Salut no haurà de presentar documentació addicional i serà avaluat amb 2 punts per part del centre.

4.2.4. Dobles graus amb estudis de diferents centres (DADE, TADE i I2ADE)

Els estudiants que segueixen els estudis de DADE, TADE i I2ADE tenen a la seua disposició les places signades per a tots dos estudis. No obstant això, a l'hora de sol·licitar destins han d'adherir-se exclusivament a una de les àrees especificades en l'oferta de l'[annex 1](/Acuerdos/DescargarAnexoxId?idanexo=849439&idacuerdo=45346&idioma=es) (àrea de Dret, àrea de Turisme, àrea d'Informàtica o àrea d'Empresa), és a dir, solament poden triar places d'una àrea.

En cas de no seleccionar únicament destins d'una àrea determinada, s'assignarà d'ofici segons l'àrea en la qual s'hagen seleccionat el major nombre de destins. Si no hi ha una àrea prioritària, es triarà la corresponent a la del primer destí sol·licitat.

4.2.5.  Les persones aspirants que puguen acreditar un grau de discapacitat igual o superior al 33% hauran de presentar el certificat corresponent a través d'UACloud  > eAdministració > Instància Genèrica, dirigit al Servei de Relacions Internacionals.

4.2.6. Addicionalment, es podrà sol·licitar la beca "Santander Erasmus" (fins al 19 de març de 2024). Per a això, l'alumnat interessat haurà d'inscriure's de manera obligatòria en la pàgina <https://www.becas-santander.com/es/index.html>

Posteriorment a l'adjudicació de les beques, l'alumnat beneficiari haurà de facilitar un compte bancari del Banc Santander, en el qual se li ingressarà l'import de l'ajuda econòmica.

5.    Criteris d'adjudicació

5.1. Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o la persona en qui delegue.

5.2. La selecció de places es resoldrà d'acord amb la valoració dels mèrits acreditats per cada estudiant segons el barem que es detalla en l'[annex 2](/Acuerdos/DescargarAnexoxId?idanexo=847548&idacuerdo=45598&idioma=es).

Tots els mèrits presentats hauran de reunir-se en la data de finalització del termini de presentació de sol·licituds, i s'acreditaran en la forma que s'estableix en cada cas.

El barem comprendrà tres apartats i la puntuació total resultarà de la suma d'aquests a+b+c:

a) Expedient acadèmic en l'estudi des del qual se sol·licita l'intercanvi.

b) Coneixement d'idiomes.

c) Puntuació del centre.

5.3. Prioritats. La selecció es realitzarà tenint en compte les prioritats següents:

-  Prioritat 1: estudiants amb diversitat funcional, segons el contingent de reserva esmentat en punt 3.2. Això es reflectirà sumant 30 punts als obtinguts en el barem.

-  Prioritat 2: estudiants que no hagen sigut Erasmus+ KA131 anteriorment en el mateix nivell d'estudi. Això es reflectirà sumant 10 punts als obtinguts en el barem.

-  Prioritat 3: estudiants que ja hagen sigut Erasmus+ KA131 en cursos anteriors.

-  Prioritat 4: estudiants que hagen renunciat sense motius justificats, fora dels terminis establits a una plaça Erasmus+ KA131 en la convocatòria immediatament anterior. Això es reflectirà amb la reducció de 2/3 de la puntuació.

Cada prioritat preval sobre les posteriors.

5.4. Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, el desempat es realitzarà atenent, en primer lloc, al major nombre de crèdits superats i, en segon lloc, a la nota d'expedient més alta. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "W" d'acord amb el resultat del sorteig a què es refereix el Reglament general d'ingrés del personal al servei de l'administració de l'Estat, publicat en el BOE de 29 de juliol de 2023.

5.5. La selecció de becaris "Santander Erasmus" es realitzarà amb posterioritat als apartats anteriors. Aquesta selecció es resoldrà en funció del tipus de beca, tal com es detalla a continuació. Tots els mèrits presentats hauran de reunir-se fins al 10 de gener de 2024, i s'acreditaran en la forma que s'estableix en cada cas.

- En el cas de les 2 beques de 1.000 euros cadascuna, la puntuació total resultarà de la suma de tres apartats:

a) Expedient acadèmic (d'acord amb l'[annex 2](/Acuerdos/DescargarAnexoxId?idanexo=847548&idacuerdo=45278&idioma=es)).

b) Coneixement d'idiomes (d'acord amb l'[annex 2](/Acuerdos/DescargarAnexoxId?idanexo=847548&idacuerdo=45100&idioma=es)).

c) Període d'estudis: es prioritzarà l'estada anual a la semestral.

- En el cas de les 30 beques de 500 euros cadascuna, la puntuació total resultarà de la suma de dos apartats:

a) Expedient acadèmic (d'acord amb l'[annex 2](/Acuerdos/DescargarAnexoxId?idanexo=847548&idacuerdo=45600&idioma=es)).

b) Coneixement d'idiomes (d'acord amb l'[annex 2](/Acuerdos/DescargarAnexoxId?idanexo=847548&idacuerdo=45813&idioma=es)).

6.   Òrgan gestor i Comissió de Valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució.

La unitat administrativa de referència és la Unitat de Convocatòries i Gestió Econòmica del citat servei (contacte: [k.batmmqsqc@mk](mailto:o.uwrtsijpe@yb)).

Quan la sol·licitud no reunisca els requisits o no s'acompanye amb la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà que, de conformitat amb la legislació de procediment administratiu comú, esmene la falta o aporte els documents preceptius; i se li indicarà que, si no ho fera, es consideraria que desisteix de la seua petició, prèvia resolució que haurà de ser dictada en els termes previstos legalment.

6.2. Comissió de Valoració

La Comissió de Valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió titular tindrà la composició següent:

Presidència:

-       Vicerectora de Relacions Internacionals i Cooperació per al Desenvolupament o la persona en qui delegue.

Secretaria:

-       Subdirectora de Mobilitat d'Estudiants.

Vocals:

-       Directora del Servei de Relacions Internacionals.

La comissió suplent tindrà la composició següent:

Presidència:

-       Director del Secretariat de Mobilitat (responsable de la Coordinació Institucional Erasmus+).

Secretaria:

-       Subdirectora de Gestió de Projectes de Mobilitat.

Vocals:

-       Gestora en cap de Convocatòries i Gestió Econòmica.

Tots i cadascun dels membres integrants de la Comissió de Valoració hauran d'emplenar i signar el corresponent document DACI (Declaració d'absència de conflicte d'interessos).

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://sri.ua.es/es/movilidad/erasmus-ka131.html>, que substitueix la notificació a les persones interessades i produeix els mateixos efectes. En aquesta mateixa direcció hi ha la resta d'informació general referent a la convocatòria, els annexos, i l'accés a tota la normativa i legislació que s'hi esmenta.

Finalitzat cada termini de presentació de sol·licituds, es publicarà la llista provisional de sol·licituds admeses i el resultat provisional de l'aplicació dels criteris d'adjudicació establits en el punt 5.

De la mateixa forma, es publicarà la llista de sol·licitants exclosos, totalment o parcialment (és a dir, no admesos en alguna de les places) amb indicació del motiu d'exclusió.

Totes les persones sol·licitants disposaran d'un termini de 10 dies hàbils per a presentar al·legacions, comptadors a partir de l'endemà de la publicació.

Resoltes les al·legacions, es publicarà la llista definitiva de sol·licituds admeses i excloses, totalment o parcialment, i la puntuació definitiva resultat d'aplicar els criteris d'adjudicació establits en el punt 5.

A continuació, es publicarà l'assignació provisional de places i la llista d'espera.  Així mateix, cada aspirant podrà visualitzar el resultat d'aquesta selecció en UACloud > Programes de Mobilitat > UMove > Les meues sol·licituds > Consulta les meues sol·licituds.

No obstant això, l'assignació definitiva de places serà el resultat del procés següent:

7.1. Primera assignació

Les i els candidats seleccionats en aquesta proposta disposaran d'un termini de 5 dies hàbils per a acceptar, esperar a una millor adjudicació (millora) o  renunciar a la plaça assignada, comptadors des de l'endemà de la data de publicació, i hauran de fer-ho exclusivament a través de l'aplicació d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar", "Millorar" o "Renunciar" en aquella institució que els haja sigut assignada.

En cas que la plaça adjudicada siga la primera opció sol·licitada, només es podrà acceptar o renunciar a aquesta plaça, ja que no existeix opció de millora.

En el cas que la plaça adjudicada no siga la primera opció sol·licitada, es podrà acceptar (i passarà així a ser l'opció definitiva), sol·licitar una millora i esperar a una millor assignació, o renunciar.

Es considerarà que el candidat o candidata renuncia si no duu a terme cap actuació durant aquest tràmit, i també que desisteix de la seua sol·licitud en aquesta convocatòria.

7.2. Segona assignació

Passat el termini anterior, es publicarà una segona assignació de places, que tindrà caràcter definitiu. Aquesta adjudicació definitiva contindrà la reassignació de les renúncies presentades en la fase anterior.

L'alumnat que haja sigut adjudicatari d'una plaça en aquesta última assignació tindrà un termini de 5 dies hàbils per a acceptar o renunciar a aquesta adjudicació, comptadors des de l'endemà de la data de publicació, i haurà de fer-ho exclusivament a través d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" o "Renunciar" en aquella institució que els haja sigut assignada.

Els qui, en la primera assignació, hagueren optat per la millora ara hauran d'acceptar o renunciar a la plaça adjudicada (tant en el cas d'haver obtingut millora, com en el cas de romandre en la mateixa plaça adjudicada inicialment).

Es considerarà renúncia si el candidat o la candidata no realitza cap actuació durant aquest tràmit, i que desisteix de la seua sol·licitud en aquesta convocatòria.

7.3. Assignació de vacants

En la resolució definitiva es convocarà els qui no hagen obtingut plaça a participar en el procés d'assignació de vacants.

Les persones interessades a participar hauran d'emplenar un formulari, en el termini de 3 dies hàbils, en el qual indicaran la seua elecció de places i el període d'intercanvi per ordre de preferència. En aquells casos en els quals els i les aspirants no emplenen el formulari en el termini establit, s'entendrà que no tenen interès a participar en l'assignació de vacants.

Finalitzat aquest termini, s'adjudicaran les places vacants per ordre de nota mitjana de les i els interessats (punt a del barem) després d'aplicar les prioritats corresponents. Aquesta informació és la publicada en les llistes definitives de sol·licituds admeses i excloses i puntuació definitiva dels aspirants.

En el cas que hi haja empat en aquesta nota mitjana, es tindrà en compte la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra W, d'acord amb el resultat del sorteig a què es refereix el Reglament general d'ingrés del personal al servei de l'administració de l'Estat, publicat en el BOE de 29 de juliol de 2023.

Es publicarà una última assignació de places, que tindrà caràcter definitiu, que inclourà l'alumnat que haja obtingut plaça en aquesta última fase del procés.

7.4. Comunicació de les dates de la mobilitat

Després de l'última resolució d'assignació de places, se sol·licitarà a l'alumnat beneficiari que indique les dates de la seua mobilitat (d'acord amb el calendari acadèmic de la universitat de destí) i, en cas de places semestrals, que indique si la mobilitat tindrà lloc el 1r semestre o el 2n. Això es farà a través de l'aplicació UACloud > Programes de Mobilitat > UMove > Les meues places > Estat.

7.5. Publicació de l'assignació de "Beques Santander Erasmus"

El Servei de Relacions Internacionals publicarà la resolució provisional d'assignació de beques i la llista d'espera, i concedirà un termini per a al·legar el que s'estime convenient. Transcorregut aquest termini i una vegada revisades les al·legacions, el Servei de Relacions Internacionals publicarà la resolució definitiva.

Amb posterioritat a la resolució definitiva, les renúncies d'estudiants inicialment adjudicataris que es presenten fins al 10  de juliol de 2024 donaran lloc al corresponent moviment en la llista d'espera, seguint l'ordre de puntuació total.

8.   Acceptació de la mobilitat

8.1.  Acceptació per part de la universitat de destí

El Programa Erasmus+ KA131 està basat en acords bilaterals signats entre la UA i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destí (Application Procedure) per a ser acceptat per aquesta institució, i aquesta podrà rebutjar-lo per diverses raons basades en l'acord bilateral, entre les quals:

·         Que no hi haja un flux equilibrat entre el nombre d'estudiants rebut i enviat.

·         Que no complisca els terminis per a inscriure's en la universitat de destí.

·         Que no complisca el requisit lingüístic de la universitat de destí.

·         Que no complisca el requisit acadèmic exigit per la universitat de destí.

·         Altres derivats de l'organització interna de la universitat de destí.

Per tot això, l'assignació de places que realitza la UA no serà efectiva fins que l'accepte la institució de destí.

8.2.  Situacions derivades d'esdeveniments globals

Tenint en compte que l'acceptació de l'alumnat en els diferents països pot veure's afectada per esdeveniments globals sobrevinguts que produïsquen inestabilitat i que impedisquen la mobilitat (pandèmies, conflictes bèl·lics, etc.), no es produiran reassignacions en aquests casos a altres destins ni a altres programes d'intercanvi gestionats pel Servei de Relacions Internacionals. Així mateix, la modalitat de docència presencial pot veure's afectada i passar a docència en línia.

Per tant, en aquests casos, es recomana no incórrer en despeses fins que la possibilitat de viatjar a la destinació estiga confirmada. Per això, seria aconsellable no reservar viatges i allotjament fins al mateix moment de realitzar la mobilitat.

9.   Renúncia i penalització

La renúncia s'ha de notificar mitjançant la presentació de la sol·licitud corresponent (disponible a tal fi en el web) a través d'UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant com a tipus "Renúncia"; o bé mitjançant UACloud > eAdministració > Instància Genèrica dirigida al Servei de Relacions Internacionals.

Les renúncies no penalitzaran mentre siguen presentades en els terminis establits dins del procés d'assignació de places.

Fora d'aquests terminis, i atès que les renúncies perjudiquen el procés selectiu, es penalitzarà com s'establisca en cada convocatòria.

L'alumnat que haja renunciat sense motiu justificat a la plaça Erasmus+ fora dels terminis establits en el període de sol·licitud immediatament anterior, veurà penalitzada la seua participació amb la reducció de 2/3 de la puntuació, tal com s'especifica en l'apartat 5.2 d'aquesta convocatòria.

Si un o una estudiant que ha obtingut plaça no presenta renúncia, però no s'incorpora a la universitat de destí en la data prevista, la seua participació serà cancel·lada d'ofici. A més, aquesta persona serà penalitzada i quedarà exclosa de la possibilitat de mobilitat en la següent convocatòria Erasmus+ KA131 Estudis en la qual sol·licite participar.

10. Marc legal i pressupostari

La convocatòria d'ajuda, amb referència 2023CT0226, que serveix de base reguladora, es troba recollida en la línia de subvenció 2024LS033 del Pla Estratègic de Subvencions 2024 de la Universitat d'Alacant.

Aquesta convocatòria es regeix, a més de per les normes que s'hi estableixen, per les disposicions europees per al Programa Erasmus+, per la Normativa general de mobilitat de la Universitat d'Alacant i per les Bases reguladores que regeixen l'adjudicació de destins i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16635](https://www.boua.ua.es/Acuerdos/DescargarAcuerdo/16999)).

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant, i aquesta convocatòria.

La dotació màxima d'aquesta convocatòria és d'1.747.744  €, dels quals la quantia corresponent al SEPIE s'estima en 1.530.744 € i es troba consignada en les aplicacions 50.56.5Z.36.58 i 63.08.8V.74.28 del centre de despesa 5160 del Servei de Relacions Internacionals. La dotació màxima corresponent a la UA s'estima en 200.000 € i es troba consignada en l'aplicació 65.94.1D.10.37 del mateix centre de despesa. La dotació màxima corresponent al Santander s'estima en 17.000 € i es troba consignada en l'aplicació 45.18.6K.47.64 del mateix centre de despesa. S'aplicaran les disposicions fiscals vigents. Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del reglament de la llei 38/2003 de 17 de novembre, o bé per la no assignació de l'import total de la dotació de la convocatòria. D'acord amb l'article 167 de la citada llei 1/2015, la concessió està condicionada a l'existència, en el pressupost de l'exercici econòmic 2024, de crèdit adequat i suficient per a això.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

11.       Reconeixement acadèmic i aprofitament

11.1.   Matrícula

En el curs acadèmic de l'intercanvi, l'alumnat ha d'estar matriculat almenys en segon curs de la mateixa titulació que en el moment de la inscripció en el programa. A més, la matrícula ha de contenir un mínim de 24 crèdits en l'estada anual, i de 12 crèdits en l'estada semestral que, al seu torn, han de poder ser reconeguts en la mobilitat; és a dir, han de formar part del Contracte d'estudis.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims a realitzar durant l'intercanvi han de formar part del currículum obligatori per a completar els seus estudis.

11.2.  Contracte d'estudis

Es rebrà ple reconeixement acadèmic dels estudis superats en el centre d'acolliment (sempre que estiguen arreplegats en el Contracte d'estudis) com a part plenament reconeguda de la seua titulació en la UA.

Per a això, cada estudiant haurà de subscriure un Contracte d'estudis amb anterioritat a l'inici del període de mobilitat. Aquest acord se celebrarà entre la institució d'origen, la institució d'acolliment i cada estudiant, i tindrà caràcter oficial de contracte vinculant per als qui signen.

La càrrega lectiva en la institució de destí haurà de ser com a mínim de 12 crèdits per semestre, llevat que la normativa de la universitat de destí nombre un número major.

El Contracte d'estudis es gestionarà a través d'UMove, seguint la ruta UACloud > Programes de Mobilitat > UMove > Les meues places > Contracte.

11.3.  Modificació del Contracte d'estudis

Qualsevol revisió del Contracte d'estudis que es considere necessària a l'arribada a la institució d'acolliment haurà de concretar-se i formalitzar-se en el termini d'un mes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

11.4.  Denegació del reconeixement de la mobilitat

El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé si s'incompleixen les condicions relatives al reconeixement acordades per les institucions participants.

Així mateix, a qui es negue a complir les exigències del seu programa d'estudis a l'estranger se li exigirá el reembossament, total o parcial, de la beca individual.

11.5.   Aprofitament

Cada estudiant ha d'aprovar en la universitat de destí una part dels seus estudis, i reconèixer-los en la UA per, almenys, la meitat dels crèdits mínims de matrícula; és a dir, 6 crèdits per semestre. Si no és així, se li reclamarà la devolució de la beca.

12.       Obligació i justificació de les persones beneficiàries

12.1.  Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

a)    No acceptar cap altre ingrés incompatible amb la percepció de les dotacions de les ajudes.

b)    Comprovar que existeix oferta acadèmica adequada al seu perfil curricular entre els programes de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, períodes lectius, etc.).

c)    Matricular-se en la UA i en la universitat d'acolliment durant el període acadèmic en què desenvolupe la seua estada, almenys, dels crèdits mínims exigits.

d)    Mantenir contacte i estar localitzable tant durant el procés de selecció i nominació de la seua candidatura com durant la mobilitat, a través del correu electrònic de la UA, així com facilitar les dades de contacte en cas d'emergència.

e)    Comunicar immediatament tot canvi de la sol·licitud inicial; en concret al Servei de Relacions Internacionals, allò referent a renúncia, canvis en el calendari, etc.; i al seu coordinador o coordinadora, allò referent a aspectes acadèmics.

f)     Tenir uns coneixements de l'idioma suficients per a integrar-se en la universitat de destí. La UA no es fa responsable de les mancances que tinga l'alumnat en aquest sentit, ni de les conseqüències que d'això es puguen derivar, com, per exemple, la no acceptació per part de la institució de destí.

g)    Si escau, contractar una assegurança que cobrisca les contingències de malaltia comuna, accident i repatriació.

h)    Responsabilitzar-se de la cerca i localització d'allotjament i dels tràmits requerits per a la inscripció en la universitat d'acolliment.

i)     Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, almenys, el 50% dels crèdits mínims de matrícula necessaris per a l'obtenció de la mobilitat.

j)     Acceptar totes les condicions del programa.

k)    Mantenir operatiu un compte bancari a Espanya per a l'abonament de les ajudes.

l)     Inscriure's en el Registre de Viatgers (<https://registroviajeros.exteriores.gob.es/>) i consultar les recomanacions de viatge del Ministeri d'Afers exteriors, la Unió Europea i Cooperació ([https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx)) per al país al qual es viatjarà, així com les del Ministeri de Sanitat (<https://www.sanidad.gob.es/areas/sanidadExterior/laSaludTambienViaja/consejosSanitarios/home.htm>). En cas de situacions excepcionals al país de destinació, cal seguir en tot moment les indicacions de l'ambaixada corresponent, així com de la universitat d'acolliment, i comunicar la seua situació al Servei de Relacions Internacionals.

A més, són obligacions de les persones beneficiàries l'acceptació i la justificació de l'ajuda, les contemplades en l'article 14 de la Llei 38/2003, general de subvencions, entre les quals hi ha:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, mentre puguen ser objecte d'actuacions de comprovació i control.

La justificació del compliment de les obligacions es realitzarà de la manera següent:

·         D'acord amb el que estableix el punt catorzè de les Bases reguladores que regeixen l'adjudicació de destins i la concessió d'ajudes per a participar en els programes de mobilitat Erasmus+ (acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16825](https://www.boua.ua.es/Acuerdos/DescargarAcuerdo/16798)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2025.

El compte justificatiu del compliment de les obligacions presentat al Servei de Relacions Internacionals contindrà la informació següent:

1.    conveni de subvenció (que pot obligar al test inicial d'autoavaluació OLS);

2.    certificat d'estada;

3.    contracte d'estudis;

4.    assegurança de viatge contractada per la UA;

5.    certificat de notes (Transcript of Records),

6.    Qüestionari UE o Informe del participant.

13.       Taxes acadèmiques

Els convenis d'intercanvi d'estudiants estableixen la gratuïtat de les taxes acadèmiques en les universitats de destí durant el període en el qual es produeix la mobilitat. No obstant això, la institució de destí pot demanar que l'alumnat pague taxes complementàries per a cobrir les despeses de l'assegurança, la formació en idiomes, la utilització de materials diversos (com ara llibres, fotocòpies, productes de laboratori), etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el seu període de mobilitat al país europeu.

14.       Modificació del període de mobilitat

Es podrà sol·licitar una reducció del període de mobilitat concedit sempre que aquesta sol·licitud es justifique degudament i, tant la sol·licitud, com l'acceptació de totes dues Universitats, es realitzen abans de la finalització inicialment prevista de l'estada.

Es podrà sol·licitar una pròrroga d'estada de la manera que s'indique en el procediment que es publicarà a aquest efecte en la pàgina web del Servei de Relacions Internacionals. L'estada no podrà superar els límits establits en l'apartat 2.5 d'aquesta convocatòria.

L'ampliació serà immediatament posterior al període d'estada inicialment previst, sense "intervals" (els períodes vacacionals no es consideren "intervals").

El període de mobilitat, inclosa qualsevol ampliació concedida, no s'estendrà més enllà del final del curs acadèmic en la institució de destí, com a màxim el 30 de setembre de 2025.

Quan la institució d'acolliment accepte la pròrroga condicionada a la retallada de places en futures convocatòries, la UA no acceptarà aquestes pròrrogues.

15.       Pagaments

L'abonament d'aquesta subvenció es divideix en dos pagaments:

·         Primer pagament: La quantia correspon al 70% del finançament total previst en el conveni de subvenció. El pagament es tramitarà en el mes següent a la presentació de la documentació següent en el Servei de Relacions Internacionals:

o   A través del portal europeu EU Academy:

-  Test inicial d'autoavaluació OLS (si el conveni de subvenció hi obliga)

o   A través d'UMove:

-  Conveni de subvenció

-  Contracte d'estudis inicial

-  Còpia de l'assegurança de viatge contractat per la UA

-  Certificat d'incorporació amb arribada real

·         Segon pagament. Inclou l'import pendent per cobrar, respecte a l'estada real, segons les dates indicades en el certificat d'estada. El pagament es tramitarà en el mes següent a la presentació de la documentació següent en el Servei de Relacions Internacionals:

o   A través d'UMove:

-  Modificació del conveni d'estudis, si escau.

-  Certificat d'estada, amb les dates reals d'arribada i eixida de la institució estrangera.

o   A través d'una invitació rebuda per correu electrònic de la Unió Europea:

-  Qüestionari UE o Informe del Participant

L'incompliment per part de la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

16. Protecció de dades de caràcter personal

D'acord amb la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

·         La universitat de destí, amb l'objectiu de gestionar el programa de mobilitat.

·         L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

·         Entitats financeres.

·         Administració local i autonòmica.

·         Ambaixades i consolats d'Espanya a l'estranger.

·         Centres i organismes: CSI i SEPIE.

Es poden exercir els drets en relació amb el tractament de les dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Es pot, així mateix, contactar amb el delegat de protecció de dades a través de l'adreça [xtm@ai.xh](mailto:pda@tb.si).

La informació addicional i detallada sobre Protecció de dades, els drets i la Política de privacitat de la Universitat d'Alacant pot consultar-se en el següent enllaç: <https://seuelectronica.ua.es/es/privacidad.html>

17. Recursos

Contra la convocatòria, les seues bases i tots els actes administratius en deriven, que esgoten la via administrativa, pot interposar-se un recurs contenciós administratiu davant el jutjat del contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb els articles 123 i 124 de la llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la llei 39/2015, no es podrà presentar un recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 29 de novembre de 2023

La rectora,

PD de signatura, la vicerectora de Relacions Internacionals i Cooperació per al Desenvolupament.

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 45813\_56 Convocatoria1\_SMS\_E KA131\_2024-25\_Anexo2\_ca.pdf](/Acuerdos/DescargarAnexoxId?idanexo=847529&idacuerdo=45732)
* [Descargar 45042\_56 Convocatoria1\_SMS\_E KA131\_2024-25\_Anexo2\_va.pdf](/Acuerdos/DescargarAnexoxId?idanexo=847548&idacuerdo=45031)
* [Descargar 45486\_56 Convocatoria1\_SMS\_E KA131\_2024-25\_Anexo1\_DEF.pdf](/Acuerdos/DescargarAnexoxId?idanexo=849439&idacuerdo=45803)





[Carretera Sant Vicent del Raspeig s/n  
03986 Sant Vicent del Raspeig - Alacant  
 Tel. 19 927 2178 - Fax 14 228 2619](https://www.google.es/maps/@89.211378,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12865&trk=tyah&trkInfo=tarId%1S0824271447031%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)